Район „Илинден“-СО обявява провеждане на обществено обсъждане на мотивирано предложение за транспортен достъп, част от проект за ПУП-ИПРЗ и РУП на кв. 49а, м. „Банишора Зона В-17 – част“, район Илинден, по плана на гр. София.

**ОБЯВЛЕНИЕ**

Район „Илинден“ – СО на основание чл. 20 от Наредбата за реда и начина за провеждане на обществени обсъждания в областта на пространственото развитие и устройството на територията на Столична община, приета с Решение №661 по Протокол №41 от 12.10.2017 г. на СОС, съобщава, че е издадена Заповед № РИЛ25-ВК09-377/30.09.2025г. от кмета на СО – район „Илинден“ **за провеждане на обществено обсъждане на мотивирано предложение за транспортен достъп, част от проект за ПУП-ИПРЗ и РУП на кв. 49а, м. „Банишора Зона В-17 – част“, район Илинден, обхващащо ул. Габрово в отсечката между бул. Сливница и ул. Пловдив**.

Представянето на проекта **ще се проведе на** **21.10.2025г. от 17:00ч. /вторник/, от 17:00 ч.** в заседателната зала на район „Илинден“-СО намираща се на адрес: гр. София, жк. „Захарна фабрика“, ул. „Билянини извори“ №10, вх.Б, ет.4, ст.421.

В четиринадесет /14/ дневен срок от представянето на проекта могат да се подават писмени становища, мнения и предложения, които се адресират до кмета на район „Илинден“. Становищата се подават в деловодството на район „Илинден“- СО с административен адрес: гр. София, жк. „Захарна фабрика“, ул. „Билянини извори“ №10, вх.Б не по-късно от **17:00** на **04.11.2025г.**

С мотивираното предложение, предмет на общественото обсъждане, може да се запознаете в сградата на район „Илинден“-СО, в отдел „Устройство на територията, кадастър и регулация“, ет. 2, ст. 219, във всеки работен ден от 08:30 до 12:30 и от 13:00 до 17:00 ч. Допълнителна информация може да получите от арх. Виктория Караджова- гл. експерт в отдел „УТКР“.

**Заключителната дискусия на общественото обсъждане ще се проведе на 11.11.2025г. от 17:00ч. /сряда/ в Заседателната зала на СО – район „Илинден“ с административен адрес: гр. София, жк. „Захарна фабрика“, ул. „Билянини извори“ №10, вх.Б, ет.4, ст.421.**

**АРХ. БОРИС КОСТАДИНОВ**

ГЛ. АРХИТЕКТ НА Р-Н „ИЛИНДЕН“